**Transkriptos lietoto apzīmējumu atšifrējumi un noformējuma specifika:**

... – ilgāka pauze, t.sk. lietojot neleksikāļus ("ahhh," "eee," "amm," "mmm" u.tml.) vokalizēts pārdomu process.

[...] – no transkripta konfidencialitātes un/vai pētījuma ētikas ievērošanas nolūkos dzēsts teksta fragments; zemsvītras piezīmē norādīts dzēstā teksta apjoms vārdos, kā arī, ja to pieļauj ētikas normas, sniegts īss dzēstā teksta satura raksturojums.

Vārda daļa, kas beidzas ar defisi (piemēram, "man ir sūt-, esmu saņēmis") – nepabeigta, aprauta vai pētījuma dalībnieka runā pārfrāzēta/runā pašcenzēta doma, vārds.

Vārds, ko ievada vārda daļa, ko noslēdz defise (piemēram, "man ir sū-sūtījuši") – saraustīta runa, kas dažkārt signalizē par aktīvu pārdomu vai atmiņā atsaukšanas procesu, precīzākā formulējuma meklējumiem.

Vārdā gramatiski nepareizi atkārtoti burti (parasti – patskaņi) – izsaka šaubas vai vokalizētu pārdomu procesu.

Vārdi, kas transkribēti ar lielajiem burtiem (piemēram, "tā IR!") – izsaka īpašu uzsvaru runā.

Transkriptā saglabāta runas specifika, arī, ja tā nav gramatiski, morfoloģiski pareiza, kā arī ja izmantoti žargonismi, barbarismi u.tml., piemēram, "bišķiņ," "notiekās," "sevīm" u.tml.

Apaļiekavās transkriptā fiksētas intonatīvas piezīmes, nelingvistiskas, bet retoriski, stilistiski vai līdzīgi nozīmīgas skaņas, piemēram, "(iesmejas)," "(nopūšas)," "(klusi)."

Transkripta fragments, kas fiksēts kvadrātiekavās – konfidencialitātes un/vai pētījuma ētikas ievērošanas nolūkos deidentificēts personvārds, vietvārds vai īpašvārds, vai pārfrāzēts transkribētās runas fragments.